Thu, May 21 | 2:09 p.m.\nଭୁବନେଶ୍ୱରଃ ମୁଖ୍ୟମନ୍ତ୍ରୀଙ୍କୁ ଚିଠି ଲେଖିଲେ ବିଜେପି ରାଜ୍ୟ ସମ୍ପାଦକ ଦିଲ୍ଲୀପ ମଲ୍ଲିକ । ଦିଲ୍ଲୀପ ମଲ୍ଲିକଙ୍କ କହିବାନୁସାରେ, ସରକାର ପ୍ରବାଶୀ ଶ୍ରମିକଙ୍କୁ ନେଇ ଅନ୍ଧାରରେ ଥିଲେ । ସରକାରଙ୍କ ପାଖରେ ସୂଚନା ନଥିଲା ଯେ, କେତେ ସଂଖ୍ୟାର ପ୍ରବାସୀ ଓଡ଼ିଆ ବାହାର ରାଜ୍ୟରେ ଦାଦନ ଖଟୁଛନ୍ତି । ଯେଉଁଥିପାଇଁ କୋରୋନା ମହାମାରୀ ସମୟରେ ରାଜ୍ୟରେ ଏକ ବିସ୍ଫୋରକ ପରିସ୍ଥିତି ସୃଷ୍ଟି ହୋଇଛି । ସରକାର ନିଷ୍ପତ୍ତି ନେଲେ କି ପ୍ରବାସୀ ଓଡ଼ିଆ ବାହାରୁ ଆସିବେ । କିନ୍ତୁ ସରକାର ଭାବିନଥିଲେ କି ଏତେ ସଂଖ୍ୟାରେ ପ୍ରବାସୀ ଓଡ଼ିଆ ବାହାରୁ ଆସିବେ ବୋଲି । 10 ଲକ୍ଷରୁ ଉର୍ଦ୍ଧ୍ୱ ଶ୍ରମିକ ବାହାରେ ଦାଦନ ଖଟୁଛନ୍ତି । ଏହା ସରକାରଙ୍କ କଳନା ବାହାରେ ଥିଲା ବୋଲି ଦିଲ୍ଲୀପ ମଲ୍ଲିକ ପ୍ରକାଶ କରିଛନ୍ତି । ଠିକ ସେହିପରି ଭାବରେ ସରକାର ନିଷ୍ପତ୍ତି ନେଲେ ଯେଉଁ ପ୍ରବାସୀମାନେ ଘରକୁ ଆସିବେ ସେମାନଙ୍କର କୋରୋନା ପରୀକ୍ଷା କରାଯିବ । ଆଉ ସେମାନଙ୍କ ମଧ୍ୟରୁ ଯାହାଙ୍କର ନେଗେଟିଭ୍ ଆସିବ ସେମାନଙ୍କୁ ଘରକୁ ପଠାଇଦିଆଯିବ । ଏବଂ ସେମାନେ ଘରେ ହୋମ କ୍ୱାରେଣ୍ଟାଇନ୍ରେ ରହିବେ 21 ଦିନ ଯାଏଁ । କିନ୍ତୁ ଗରିବ ଦାଦନ ଶ୍ରମିକର ତ ଘର ଥିଲାବାଲା ଲୋକଙ୍କ ଭଳି ଅଧିକ ବଖରା ନାହିଁ । ତାଙ୍କ ପାଖରେ ସିମିତ ଘର ବୋଲି ବିଜେପି ରାଜ୍ୟ ସମ୍ପାଦକ ଦିଲ୍ଲୀପ ମଲ୍ଲିକ କହିଛନ୍ତି । ସେହି ସିମିତ ବଖରାରେ ନିଜ ପରିବାର ରହିବାକୁ ଯାଗା ନଥିବାବେଳେ ସେ ନିଜେ କିପରି ଏକ ଭିନ୍ନ ଘରେ ହୋମ କ୍ୱାରେଣ୍ଟାଇନ୍ରେ ରହିବ ? ଯାହାକି ରାଜ୍ୟ ସରକାରଙ୍କ ପାଖରେ ଏହା ସୂଚନା ନାହିଁ ଯେ ଜଣେ ଦାଦନ ପାଖରେ ହୋମ କ୍ୱାରେଣ୍ଟାଇନ୍ରେ ରହିବାକୁ ଭିନ୍ନ ଏକ ବଖରା କେଉଁଠୁ ଆସିବ ? ଯାହାକି ଏକ ବଡ଼ ଦୁଃଖର ବିଷୟ ବୋଲି ଦିଲ୍ଲୀପ ମଲ୍ଲିକ କହିଛନ୍ତି ।
